stanford-oval/wikipedia huggingface dataset:
Steven Van Zandt

| Steven Van Zandt |
| --- | --- |
 Van Zandt New Yorkissa vuonna 2018
Henkilötiedot
Syntynyt: 22. marraskuuta 1950 (ikä 73) Boston, Massachusetts, Yhdysvallat
Kansalaisuus:  Yhdysvallat
Ammatti:  muusikko, näyttelijä, aktivisti
Muut tiedot
Aktiivisena:  1970−
Tyyli:  rock
Aiheesta muualla
Kotisivu
Steven Van Zandt eli Little Steven (s. 22. marraskuuta 1950 Boston, Massachusetts, Yhdysvallat) on yhdysvaltalainen muusikko, näyttelijä ja aktivisti. Hänet tunnetaan parhaiten Bruce Springsteenin E Street Bandin pitkäaikaisena kitaristina, Sopranos-televisiosarjan Silvio Dantena sekä Lilyhammer-televisiosarjan Frank Taglianona.
Van Zandtin oma yhtye on 1980-luvulta lähtien ollut Little Steven & The Disciples of Soul.
Elämä ja ura

Amerikanitalialainen Steven Van Zandt syntyi 22. marraskuuta 1950 Bostonissa, Massachusettsissa Mary Lentolle, joka oli isänsä Salvatore Lenton puolelta calabrialainen ja äitinsä puolelta napolilainen. Stevenin biologinen isä oli amerikanitalialainen, sukujuuriltaan apulialainen Vince Borello, jolla oli paha huumeongelma. Mary Lento erosi Borrellosta kuukausi ennen Stevenin syntymää. Hänen syntymänimensä oli Steven Lento, mutta kun hänen äitinsä avioitui amerikanhollantilaisen William Webster Van Zandtin kanssa vuonna 1957, sai Steven sukunimekseen uuden adoptioisänsä sukunimen Van Zandt. Kun Steven oli seitsenvuotias, perhe muutti New Jerseyyn, jossa Steven kasvoi.
Van Zandt opetteli soittamaan kitaraa 12-vuotiaana ja perusti ensimmäisen yhtyeensä 14-vuotiaana 1960-luvun puolivälissä. Hän valmistui Middletown Township High Schoolista vuonna 1968. Van Zandt liittyi vuonna 1975 Bruce Springsteenin E Street Bandiin. Hän tuotti 1970-luvulla kolme Southside Johnnyn albumia sekä Springsteenin The Riverin ja Born in the U.S.A:n. Sen jälkeen Van Zandt on tuottanut useiden muidenkin muusikoiden albumeita. Hän perusti 1980-luvun alussa oman yhtyeensä Little Steven and the Disciples of Soul. Hän on julkaissut useita sooloalbumeja.
Van Zandt jätti E Street Bandin vuonna 1984 ja palasi siihen 1990-luvun lopulla. Hän otti 1980-luvulla osaa Etelä-Afrikan apartheidin -vastaiseen liikkeeseen ja perusti muusikkoystävienä kanssa järjestön nimeltä Artists United Against Apartheid, joka julkaisi albumin Sun City (1985). Myöhemmin Van Zandt on muun muassa arvostellut Yhdysvaltain sotilaallista vaikuttamista Keski-Amerikassa.
Van Zandt aloitti näyttelemisen vuonna 1999 Sopranos-televisiosarjan Silvio Danten roolissa. Vuodesta 2012 hän on näytellyt Lilyhammer-televisiosarjassa Frank Taglianon roolissa. Hän alkoi vuonna 2002 juontaa omaa radio-ohjelmaansa Little Steven's Undergroung Garage. Hän on perustanut mediayhtiön nimeltä Renegade Nation ja levy-yhtiön nimeltä Wicked Cool Records.
Van Zandt nimettiin Rock and Roll Hall of Fameen muun E Street Bandin kanssa 2014. Hän on ollut vuodesta 1982 lähtien naimisissa Maureen Van Zandtin kanssa.
Diskografia

Men Without Women (1982)
Voice of America (1984)
Freedom – No Compromise (1987)
Revolution (1989)
Greatest Hits (1999)
Born Again Savage (1999)
Lilyhammer: The Score (2014)
Soulfire (2017)
Mediaa > Kirjat

Soulfire! : minun tarinani.  (alkuteos Unrequited Infatuations, 2021)  Suomentanut Juuso Arvassalo, Jere Saarainen. Minerva, 2021.  ISBN 9789523752283
Mediaa > Dokumenttielokuva

Bill Teck: Stevie Van Zandt: Disciple (USA, 2024) 2 h 27 min.
Aiheesta muualla

Steven Van Zandt Internet Movie Databasessa. (englanniksi)
| n k Bruce Springsteen & The E Street Band |
| --- | --- |
 Roy Bittan  Clarence Clemons  Nils Lofgren  Patti Scialfa  Bruce Springsteen  Garry W. Talent  Soozie Tyrell  Steven Van Zandt  Max Weinberg  Jay Weinberg  Charles Giordano  Cindy Mizelle  Curtis King   Ernest ”Boom” Carter  Danny Federici  Suki Lahav  Vini ”Mad Dog” Lopez  David Sancious 
Studioalbumit:  Greetings from Asbury Park, N.J.  The Wild, the Innocent & the E Street Shuffle  Born to Run • Darkness on the Edge of Town  The River  Nebraska  Born in the U.S.A.  Tunnel of Love  Human Touch  Lucky Town  The Ghost of Tom Joad  The Rising  Devils & Dust  We Shall Overcome: The Seeger Sessions  Magic  Working on a Dream  Wrecking Ball  High Hopes  Western Stars  Letter to You  Only the Strong Survive 
Livealbumit:  Live/1975–85  In Concert/MTV Plugged  Live in New York City  Hammersmith Odeon London ’75  Live in Dublin 
Kokoelmat:  Greatest Hits (1995)  Tracks  18 Tracks  The Essential Bruce Springsteen  Greatest Hits (2009) 
EP:t:  Chimes of Freedom  Blood Brothers (Bruce Sprginsteen)  Magic Tour Highlights 
Videojulkaisut:  Video Anthology/1978-88  In Concert/MTV Plugged  Blood Brothers  Video Anthology 1978–2000  Live in New York City  Live in Barcelona  VH1 Storytellers  Wings For Wheels  Hammersmith Odeon London '75  Live in Dublin  Magic Tour Highlights 
Muuta:  Kappaleet 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Suomi (KANTO)  Yhdysvallat  Tšekki  Australia  Korea  Alankomaat 
Taiteenala:  MusicBrainz 
Henkilöt:  DDB 
Muut:  IdRef
Vesivehmaan jenkka

Vesivehmaa tunnetaan populaarikulttuurissa Usko Kempin sanoittamasta ja Yrjö Saarnion säveltämästä Vesivehmaan jenkasta. Saarnio sävelsi Vesivehmaan jenkan elokuussa 1947. Yhtye oli silloin soittamassa alkuperäisellä Jenkkapirtillä.
Helsingin Ratsastajat

Helsingin Ratsastajat on Helsingissä toimiva ratsastusseura.
Historia

Yhdistys syntyi Keskustalli Oy:n yhteyteen, joka aloitti toimintansa Kampin kasarmialueella muonavarikon tallissa, nykyisen Hotelli Presidentin paikalla. Ratsastajien määrä kasvoi ja kaivattiin yhdistystä luomaan selkeät puitteet harrastustoiminnalle ja mahdollistamaan kilpailujen järjestäminen. Perustava kokous pidettiin syyskuun 1. päivänä 1930.
Keskustalli ja sen mukana Helsingin Ratsastajat siirtyivät 1940 Ruskeasuon ratsastushallin loistaviin tiloihin. Vuonna 1967 yhdistys vuokrasi Helsingin kaupungilta tallin Tuomarinkylän kartanosta ja vuokrasi sen edelleen Maire Andersson-Blondyxille ja Jouni Taivalojalle. Näin sai alkunsa Ratsastusopisto. Tuomarinkylästä kehittyi sittemmin yksi Suomen suurimmista ratsastuskeskuksista.
1970-luvulla alkoi niin kansallisten kuin kansainvälisten kilpailujen järjestäminen ja niihin osallistuminen olla rutiinia. Molemmat silloiset olympiaratsastajat, Kyra Kyrklund kouluratsastuksessa ja Christopher Wegelius esteratsastuksessa, ovat seuran kasvatteja jo juniorista alkaen.
Aiheesta muualla

Helsingin Ratsastajat kotisivu
Vanhapuisto

Otto-Iivari Meurmanin suunnittelema laululava.
Lappeenrannan taistelun muistomerkki puiston laidalla.
Näkymä linnoituksen valleilta kohti etelää. Lappeenrannan taistelun muistomerkki ja Vanhapuisto oikealla autojen takana.
Vanhapuisto eli Pusupuisto on Lappeenrannan vanhin puisto. Se sijaitsee Linnoituksen kaupunginosassa Lappeenrannan linnoituksen eteläpuolella Kristiinankadun, Torikadun ja rautatien rajaamalla noin kahden hehtaarin alueella.
Historia

Suomen sotaan (1808–1809) asti Lappeenranta oli rajalinnoitus ja nykyisen puiston alue pidettiin turvallisuussyistä puuttomana ja rakentamattomana linnoitusesplanadina, jota linnoituksen tykit saattoivat ristitulittaa. Osana hattujen sotaa (1741–1743) ympäristössä käytiin verinen Lappeenrannan taistelu 23. elokuuta 1741.
1800-luvun alkupuoliskolla paikalla oli kaalimaa. Puistoksi alue muutettiin vuonna 1854 istuttamalla puita ja rakentamalla polkuja, ja 1880-luvulla sitä laajennettiin ulottumaan linnoituksen valleihin asti. Puiston sisään jää 1790-luvulla rakennettu nuolilinnake, johon johti linnoituksesta katvetie.
Lappeenrannan asemakaavassa puiston nimi on Vanhapuisto. Toinen nimi Pusupuisto viittaa puiston toimimiseen varusmiesten ja heidän heilojensa kohtaamispaikkana. 400 metriä lounaaseen puistosta sijaitsee Lappeenrannan myöhempi varuskunta-alue Rakuunamäki.
Nähtävyydet

Puiston itälaidalla Kristiinankadun varrella on vuoden 1741 taistelun muistomerkki, jonka vanhin osa on ollut tiettävästi taistelun ajalta oleva puinen peninkulmapylväs. Pylväälle muurattiin kivinen jalusta vuonna 1818, ja muistomerkkiä on laajennettu vuosina 1924 ja 1949. Alkuperäinen pylväs vietiin museon suojiin ja korvattiin jäljennöksellä 2000-luvun alussa ilkivallan vuoksi. Muistomerkin lähettyvillä pienen aukion keskellä on Pentti Papinahon Rakuunapatsas vuodelta 1982. Se sijaitsi alun perin Valtakadulla Suomen Yhdyspankin aulassa ja siirrettiin puistoon vuonna 1988 SYP:n lahjoitettua sen kaupungille. Patsas, joka esittää 1920-luvun ratsuvääpeliä takajaloilleen hoplaavan hevosen selässä, on pronssia ja jalusta graniittia.
Puiston etelälaidalla on Antero Toikan veistos Portti, jonka materiaalina on käytetty Kurun harmaagraniittia. Se pystytettiin puistoon vuonna 1998 osana Lappeenrannassa järjestettyä kivitapahtumaa. Portti vie kohti Otto-Iivari Meurmanin suunnittelemaa laululavaa vuodelta 1926. Kaupunki vuokraa lavaa kulttuuritilaksi. Pallon kivi puiston lounaisnurkassa muistuttaa, että kulkija on siirtymässä 1700-luvun lopulla muodostuneen Pienen esikaupungin eli Pallon alueelle. Sen pystytti kotiseutuyhdistys Pallon pojat vuonna 1968. Kaakkoisnurkassa on kaupungin vanhin kioski, Pusupuiston kioski, joka katollaan olevan viirin mukaan rakennettiin alun perin vuonna 1893. Neljä vuotta aiemmin Torikadun toisella puolella aloitti toimintansa hotelli Patria.
Varsinaisen puistoalueen ulkopuolella linnoitusvarustusten lomassa on Lappeenrannan kesäteatteri.
Aiheesta muualla

Vanhapuisto Lappeenrannan kaupungin sivustolla (Arkistoitu – Internet Archive)
Pusupuiston kioski Lappeenrannan museoiden julkaisu, 2020.
Iso kiltti jätti (vuoden 1989 elokuva)

| Iso kiltti jätti> The BFG |
| --- | --- |

Ohjaaja:  Brian Cosgrove
Käsikirjoittaja:  Roald Dahl John Hambley
Tuottaja:  Brian Cosgrove Mark Hall John Hambley
Säveltäjä:  Keith Hopwood Malcolm Rowe
Pääosat:  David Jason Amanda Root Angela Thorne Ballard Berkeley Michael Knowles Don Henderson Mollie Sugden Jimmy Hibbert Frank Thornton 
Valmistustiedot
Valmistusmaa:   Yhdistynyt kuningaskunta
Tuotantoyhtiö:  Cosgrove Hall Films
Levittäjä:  2 Entertain
Ensi-ilta:  1989
Kesto:  87 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Iso kiltti jätti (The BFG) on vuonna 1989 tehty animaatiofantasiaelokuva, jonka on ohjannut Brian Cosgrove John Hambleyn käsikirjoituksesta. Elokuva perustuu brittiläisen Roald Dahlin samannimiseen lastenkirjaan. Suomessa Yle esitti sen televisiossa vuonna 1992.
Juoni

Nuori orpotyttö Sophie herää eräänä yönä orpokodissa outoon ääneen, joka kuuluu ulkoa. Hän pelästyy nähdessään valtavan kokoisen viittamiehen kurkistelemassa toisten talojen ikkunoista sisään. Jättiläinen huomaa Sophien ja kaappaa hänet ja pakenee tyttö mukanaan jättiläisten maahan, jottei tämä paljastaisi muille ihmisille jättiläisten olemassaolosta. Sophien onneksi jättiläinen osoittautuu ystävälliseksi ja tämä esittäytyy nimellä IKJ, joka on lyhennys "Isosta Kiltistä Jätistä". IKJ:n työ on kerätä unimaailmassa kauniita unia ja ihmisten maailmassa levittää niitä nukkuvien ihmisten ajatuksiin. Sekä Sophien että myös IKJ:n harmiksi jättiläisten maa pitää sisällään erittäin pahoja jättiläisiä, jotka tulevat vain ihmisten maailmaan saalistaakseen nukkuvia lapsia herkkupaloiksi. He päättävät nujertaa jättiläiset, joten Sophien ja IKJ:n on korkea aika paljastaa Englannin kuningattarelle kuin myös muille ihmisille totuus jättien olemassaolosta ja saada kuningatar auttamaan heitä vangitsemaan pahat jätit.
Äänirooleissa

| 0 | 1 | 2 |
| --- | --- | --- |
|  David Jason  | … |  IKJ (Iso Kiltti Jätti)   |
|  Amanda Root  | … |  Sophie   |
|  Angela Thorne  | … |  Englannin kuningatar   |
|  Don Henderson  | … |   Bloodbottler / Fleshlumpeater / kersantti   |
|  Frank Thornton  | … |   Herra Tibbs    |
|  Mollie Sugden  | … |   Mary   |
|  Ballard Berkeley  | … |  Jalkaväen komentaja   |
|  Michael Knowles  | … |  Ilmavoimien komentaja   |
|  Myfanwy Talog   | … |   Rouva Clonkers   |
|  Jimmy Hibbert   | … |   muut äänet   |
Boy Erased

| Boy Erased |
| --- | --- |

Ohjaaja:  Joel Edgerton
Käsikirjoittaja:  Joel Edgerton
Perustuu:  Garrard Conleyn muistelmiin Boy Erased: A Memoir
Tuottaja:   Joel Edgerton  Steve Golin  Kerry Kohansky Roberts 
Säveltäjä:  Jonny Greenwood Saunder Jurriaans
Kuvaaja:  Eduard Grau
Leikkaaja:  Jay Rabinowitz
Pukusuunnittelija:  Trish Summerville
Pääosat:   Lucas Hedges  Nicole Kidman  Russell Crowe  Joel Edgerton 
Valmistustiedot
Valmistusmaa:  Yhdysvallat
Tuotantoyhtiö:  Anonymous Content
Levittäjä:  Focus Features
Ensi-ilta:  2. marraskuuta 2018
Kesto:  114 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Boy Erased  on vuonna 2018 ensi-iltansa saanut draamaelokuva, jonka on ohjannut, käsikirjoittanut ja tuottanut Joel Edgerton. Elokuva perustuu Garrard Conleyn muistelmiin Boy Erased: A Memoir vuodelta 2016. Elokuvan pääosissa ovat Lucas Hedges, Nicole Kidman, Russell Crowe ja Edgerton itse. Elokuva kertoo baptistisen perheen pojasta, joka pakotetaan eheytymishoitoon.
Elokuva sai ensi-iltansa Yhdysvalloissa 2. marraskuuta 2018.
Aiheesta muualla

Eronen, Pekka: Harmaasävyinen Boy Erased on ahdistava kuvaus homoseksuaalin elämästä raamattuvyöhykkeellä Seura.  9.5.2021. Viitattu 10.5.2021.
Jutila, Niko: Boy Erased (2018) Elokuvauutiset.fi.  22.7.2019. Viitattu 10.5.2021.
Uralin perhonen

| Uralin perhonen |
| --- | --- |

Ohjaaja:  Katariina Lillqvist
Käsikirjoittaja:   Katariina Lillqvist  Hannu Salama 
Tuottaja:  Jyrki Kaipainen
Säveltäjä:   Hannu Kella  Alik Kopyt 
Kuvaaja:  Miloslav Spala
Leikkaaja:   Tatu Pohjavirta  Katariina Lillqvist 
Valmistustiedot
Valmistusmaa:  Suomi
Tuotantoyhtiö:  Osuuskunta Camera Cagliostro
Ensi-ilta:  2008
Kesto:  27 min
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Uralin perhonen on suomalainen vuonna 2008 valmistunut 27-minuuttinen stop motion -animaatio, jonka on ohjannut Katariina Lillqvist. Elokuva kertoo Mannerheimin matkasta Kirgisiaan, jossa hän kohtaa nuoren kirgiisipojan. Mannerheim ottaa pojan mukaansa Suomeen, jossa hän ristii pojan perhoseksi. Perhosesta tulee Mannerheimin palvelija ja rakastettu. Kun Suomen sisällissota syttyy, Mannerheim hylkää rakastajansa sodan keskelle. Mannerheimin nimeä ei mainita koko elokuvan aikana. Katariina Lillqvistin mukaan elokuva pohjautuu Tampereen Pispalassa eläneeseen kansanperinteeseen Uralin perhosesta.
Uralin perhonen ilmestyi ensimmäisenä Hannu Salaman ja Lillqvistin käsikirjoittamana radiokuunnelmana vuonna 2004. Elokuvaversio esitettiin ensi kerran Tampereen kansainvälisillä elokuvajuhlilla 2008, jolloin se voitti parhaan kotimaisen animaation palkinnon. Se myös hyväksyttiin Annecyn ja Oberhausenin kansainvälisten filmifestivaalien kilpailusarjaan. Uralin perhonen esitettiin Yle TV1:llä 17. maaliskuuta 2008, jolloin se keräsi 450 000 katsojaa.
Uralin perhosella oli poliittiset tavoitteet: Lillqvist kuvailee, että hänellä on punaiset juuret, jotka toimivat myös lähtökohtana projektille. Hänen mielestään Mannerheim oli teurastaja ja Uralin perhonen -projektin tavoite oli tuoda esiin Mannerheimin pimeä puoli. Animaatiossa Mannerheim-hahmo nähdään muun muassa skoolaamassa viikatemiehen kanssa ja ampumassa ihmishahmoisia pahvikuvia Tampereella.
Jo sota-aikana oli liikkunut huhuja, joiden mukaan Mannerheim oli homoseksuaali. Touko Laaksonen kertoo muistelmissaan kiinnittäneensä huomiota siihen, että Mannerheimin lähellä vaikutti aina olevan ”poikkeuksellisen hyvännäköisiä sotilaita”.
Nukkeanimaatio sai rahoitusta sekä Suomen Elokuvasäätiöltä että Yleisradiolta, jotka molemmat hyväksyivät käsikirjoituksen. Elokuva toteutettiin yhteistuotantona Yleisradion kanssa.
Vastaanotto

Elokuva herätti suurta kohua tiedotusvälineissä ja aiheutti vilkasta keskustelua sananvapauden rajoista ja Mannerheimin seksuaalisesta suuntautumisesta. Elokuva voitti parhaan kotimaisen animaation palkinnon Tampereen elokuvajuhlilla maaliskuussa 2008. Yle TV1 esitti elokuvan saman vuoden 17. maaliskuuta.
Elokuva herätti kuitenkin kritiikkiä jo ennen esitystään. Erityisesti viittaukset homoseksuaalisuuteen herättivät mediassa ja konservatiivisissa piireissä polemiikkia. Entinen Kokoomuksen kansanedustaja ja Helsingin ylipormestari Raimo Ilaskivi vaati kolumnissaan ”Mannerheimin häpäisijöitten päät pölkylle!” Kristillisdemokraattien kansanedustajat Päivi Räsänen ja Bjarne Kallis kritisoivat jo ennen elokuvan esittämistä sitä, että yhteisillä verovaroilla tuettiin projektia, jonka tietoisena tavoitteena oli loukata. Elokuvan tekoon ei kuitenkaan käytetty verovaroja, vaan Suomen elokuvasäätiö jakaa veikkausvoittovaroja.selvennä Myös puolustusvoimien entinen komentaja Gustav Hägglund paheksui julkisten varojen käyttöä Mannerheimiä panettelevaan elokuvaan ja katsoi, että Mannerheimiä kuvattiin siinä kuten puna-armeijan propagandassa.
Kriitikoilta elokuva sai varsin suopean vastaanoton. Iltalehden Brita Passi piti sitä ”huikeana mestariteoksena” ja arvioi elokuvan hahmoja herkiksi ja ilmeikkäiksi, ratkaisuja avantgardistisiksi ja tarinaa traagiseksi. Passi oletti elokuvan vähentävän homouteen liittyviä ennakkoluuloja. Toisaalta TV-maailman kriitikko Jouni Hokkanen huomauttaa, että ”parikymmenminuuttinen fiilistely olisi kaivannut kunnon tarinan”, ja jää pohtimaan mitä tekijät haluavat sanoa: ”Onko tämä pelkkä satu vai itsetarkoituksellinen provokaatio?”.
Ninjas in Pyjamas

| Ninjas in Pyjamas |
| --- | --- |

Perustettu:  2000
Tyyppi:  e-urheiluorganisaatio
Toimiala:  kilpapelaaminen
Päämaja:  Ruotsi
Aiheesta muualla
Sivusto
Infobox OKNimi-testi OK: 
Ninjas in Pyjamas (NiP) on ruotsalainen elektronisen urheilun seura, joka perustettiin vuonna 2000. Seura tunnetaan eniten Counter-Strike-joukkueestaan, joka voitti peräkkäin 87 LAN-turnausta vuosina 2012–2014. Se oli finaalissa jokaisessa ensimmäisessä viidessä major-turnauksessa, joista se voitti yhden. Seuralla on joukkueet myös peleissä Valorant, Rainbow Six: Siege, FIFA, Rocket League, Fortnite ja League of Legends.
Aiheesta muualla

Virallinen sivusto (englanniksi)
Koko Ninjas in Pyjamasin johto joutumassa oikeuteen (Yle Elektroninen urheilu)
| --- | --- |
Pääsarja:   Counter-Strike  Condition Zero Deleted Scenes  Source  Global Offensive  Counter-Strike 2 
Spin-off-sarja:   Neo  Online  Nexon: Zombies  Online 2 
Kilpapelaaminen:   Luettelo Counter-Strike-turnauksista  Counter-Striken major-turnaukset 
Huomattavia pelaajia:   coldzera  dev1ce  flusha  GeT_RiGhT  GuardiaN  kennyS  olofmeister  s1mple  shox  ZywOo 
Huomattavia joukkueita:   Astralis  Cloud9  ENCE eSports  FaZe Clan  Fnatic  G2 Esports  Heroic  Mouz  Natus Vincere  Ninjas in Pyjamas  Virtus.pro  Vitality 
Liittyvää:   Valve Corporation  HLTV  Gearbox Software  Ritual Entertainment  Turtle Rock Studios  Hidden Path Entertainment  Steam  GoldSrc  Source
Vanhakaupunki

Riian vanhakaupunki (Vecrīga) on Unescon maailmanperintökohde
Vanhakaupunki tai vanha kaupunki on nimitys, jota käytetään useiden kaupunkien vanhoista – yleensä vanhimmista – osista. Monesti vanhakaupunki on myös jonkinlaisen suojelun kohteena, ja merkittävimpiä on kirjattu muun muassa Unescon maailmanperintöluetteloon.
Vanha kaupunki sijaitsee usein (joskaan ei välttämättä) kaupungin keskustassa ja sen rakennuskanta ja asemakaava ovat tyypillisesti selvästi vanhemmat kuin keskustan muissa osissa. Monesti vanha kaupunki on se alue, jolle kaupunki on alkujaan perustettu.
Pohjois-Afrikan arabimaiden kaupunkien vanhoista muurien ympäröimistä keskustakortteleista käytetään nimitystä medina.
Vanhakaupunki kaupungin entisen sijaintipaikan nimenä

Suomessa nimi Vanhakaupunki esiintyy myös erisnimenä ainakin Helsingissä, jossa on Vanhakaupunki-niminen kaupunginosa. Sen nimi viittaa kaupungin entiseen sijaintipaikkaan.
Kaupungin entistä sijaintipaikkaa voivat tarkoittaa myös sekä Suomessa että muualla sen kaltaiset nimet kuin Vanha Vaasa ja Vanha Uppsala. Vanhassa Vaasassa sijaitsi Vaasan kaupunki ennen vuonna 1852 tapahtunutta tulipaloa, ja Vanha Uppsala oli nykyisen Uppsalan kaupungin edeltäjänä ollut vanha keskuspaikka.
Merkittäviä vanhojakaupunkeja

| Vanhakaupunki | Valtio |
| --- | --- |
Bratislavan vanhakaupunki (Staré Mesto):  Slovakia
Jerusalemin vanhakaupunki (‏העיר העתיקה):  Israel
Kaunasin vanhakaupunki:  Liettua
Korfun vanhakaupunki, Unescon maailmanperintökohde:  Kreikka
Krakovan vanhakaupunki (Stare Miasto):  Puola
Lijiangin vanhakaupunki (Lìjiāng Gǔchéng), Unescon maailmanperintökohde:  Kiina
Pláka, Ateenan vanhakaupunki:  Kreikka
Prahan vanhakaupunki (Staré Město):  Tšekki
Riian vanhakaupunki (Vecrīga):  Latvia
Ródoksen vanhakaupunki, Unescon maailmanperintökohde:  Kreikka
Tallinnan vanhakaupunki (Vanalinn):  Viro
Tukholman vanhakaupunki (Gamla stan):  Ruotsi
Vilnan vanhakaupunki (Senamiestis):  Liettua
Naantalin vanhakaupunki:  Suomi
Neristan, Kokkolan vanhakaupunki:  Suomi
Vanha Porvoo:  Suomi
Vanha Rauma, Rauman kaupungin vanha keskusta ja maailmanperintökohde:  Suomi
Kaupunkien entisiä sijaintipaikkoja Suomessa ja muualla

Helsingin Vanhakaupunki, kaupunginosa Vantaanjoen suulla, minne kaupunki alun perin 1500-luvulla perustettiin
Vanha Vaasa, kaupunginosa Vaasassa ja kaupungin sijaintipaikka ennen paloa vuonna 1852
Vanha Uppsala, pitäjä, entinen kunta ja Uppsalan kaupungin entinen keskusta Ruotsissa
Aiheesta muualla

Kuvia tai muita tiedostoja aiheesta Vanhakaupunki Wikimedia Commonsissa
Valonkesto

Valonkestoltaan erinomaista hiilimustaa.
Valonkesto on väriaineen tai pigmentin ominaisuus, joka määrittelee, kuinka hyvin se säilyttää värinsä valolle altistettuna. Väriaineita ja pigmenttejä käytetään esimerkiksi kankaiden ja muovien värjäämiseen sekä painovärien ja maalien valmistukseen.
Värin haalistuminen perustuu sähkömagneettisen säteilyn vaikutukseen värin aiheuttavien molekyylien kemiallisessa rakenteessa. Molekyylin värillisyyden aiheuttavaa osaa kutsutaan kromoforiksi.
Molekyyliin vaikuttava valo voi muuttaa tai purkaa sen kemiallisia sidoksia, mikä johtaa värin haalistumiseen tai muutokseen. Auringon sähkömagneettinen säteily sisältää aallonpituuksia gamma-aalloista radioaaltoihin. Eritoten ultraviolettisäteiden sisältämä suuri energiamäärä kiihdyttää värin haalistumista.
Ilmakehän läpäisevän UVA-säteilyn fotonienergia on korkeampi kuin orgaanisille pigmenteille tyypillisen hiili-hiili-sidoksen purkamiseen vaadittava energia, mikä aiheuttaa sidoksen purkautumisen ja värin haalistumisen. Epäorgaanisilla pigmenteillä on yleisesti ottaen parempi valonkesto kuin orgaanisilla. Valonkestoltaan paras pigmentti on musta.
Valonkeston mittaaminen suoritetaan altistamalla näyte valolle määrätyksi ajaksi ja vertaamalla sitä valolle altistamattomaan näytteeseen.
Kemialliset prosessit

Haalistuessaan väriainemolekyyli käy läpi useita haalistumista edistäviä kemiallisia prosesseja.
UV-fotonin reagoidessa väriaineena toimivan molekyylin kanssa molekyyli siirtyy perustilasta viritystilaan. Virittynyt molekyyli on reaktiivinen ja epästabiili. Väriainemolekyylin palautuessa viritystilasta perustilaan ilmakehän sisältämä happimolekyyli reagoi väriainemolekyylin kanssa muodostaen yksittäisen happiatomin ja superoksidi-happiradikaalin. Reaktion tuotteena syntyvä yksittäinen happiatomi ja pigmenttimolekyylin superoksidiradikaali ovat molemmat erittäin reaktiivisia ja alttiita uusille värin haalistumista edistäville reaktioille.
Kemialliset prosessit > Fotolyysi

Fotolyysi eli valokemiallinen hajoaminen on kemiallinen reaktio, jossa yhdiste hajoaa fotonien vaikutuksesta. Suurienergiainen fotoni kohtaa väriainemolekyylissä sidoksen, jolla on tarpeeksi alhainen dissosiaatioenergia. Reaktio johtaa sidoksen purkautumiseen kromoforisessa järjestelmässä, minkä vaikutuksesta väri haalistuu.